Document ID: 31996D0037

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1995 σχετικά με τη θέσπιση ειδικών μέτρων για την προσωρινή απαγόρευση της προσφυγής στη συνολική εγγύηση όσον αφορά ορισμένες πράξεις κοινοτικής διαμετακόμισης (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/37/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (1), όπως τροποποιήθηκε τελευταία από τον κανονισμό (ΕΚ) αριθ. 1762/95 (2), και ιδίως το άρθρο 360, Εκτιμώντας: ότι η διοίκηση τελωνείων της Ομοσπονδιακής Δημοκρατίας Γερμανίας, με επιστολή της, της 6ης Σεπτεμβρίου 1995, εκφράζει την ευχή να καταστεί δυνατή η εφαρμογή του εν λόγω άρθρου 360 ώστε να απαγορευθεί προσωρινά η προσφυγή στη συνολική εγγύηση για τις πράξεις εξωτερικής κοινοτικής διαμετακόμισης όσον αφορά τα προϊόντα τα αναφερόμενα στο παράρτημα της παρούσας απόφασης και, για το σκοπό αυτό, επιθυμεί τη συμφωνία της Επιτροπής 7 ότι οι πράξεις εξωτερικής κοινοτικής διαμετακόμισης που αφορούν τα υπόψη εμπορεύματα έχουν αποτελέσει το αντικείμενο ειδικής πληροφόρησης, ιδίως κατ' εφαρμογή των διατάξεων του κανονισμού (ΕΟΚ) αριθ. 1468/81 του Συμβουλίου (3) 7 ότι, όπως προκύπτει αφενός από πληροφορίες που παρασχέθηκαν από τη διοίκηση τελωνείων της Ομοσπονδιακής Δημοκρατίας Γερμανίας και αφετέρου από τις πληροφορίες που συγκεντρώνει η Επιτροπή, φαίνεται ότι η απάτη με αντικείμενο τα υπόψη εμπορεύματα στο πλαίσιο του καθεστώτος εξωτερικής κοινοτικής διαμετακόμισης έχει λάβει σημαντικές διαστάσεις 7 ότι, οι εν λόγω πράξεις εξωτερικής κοινοτικής διαμετακόμισης παρουσιάζουν εξαιρετικά υψηλούς κινδύνους απάτης λόγω των οποίων είναι δυνατόν να προκληθεί σημαντική ζημία στους εθνικούς και κοινοτικούς προϋπολογισμούς καθώς και στους ενδιαφερόμενους οικονομικούς κύκλους 7 ότι η καταπολέμιση της απάτης στη διαμετακόμιση καθιστά αναγκαία τη θέσπιση σε κοινοτικό επίπεδο μέτρων για τη διασφάλιση της μέγιστης δυνατής αποτελεσματικότητας 7 ότι το αίτημα της διοίκησης τελωνείων της Ομοσπονδιακής Δημοκρατίας Γερμανίας είναι βάσιμο, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η Επιτροπή συμφωνεί να ληφθούν, σύμφωνα με τις διατάξεις του άρθρου 360 του κανονισμού (ΕΟΚ) αριθ. 2454/93 από τη διοίκηση τελωνείων της Ομοσπονδιακής Δημοκρατίας Γερμανίας, ειδικά μέτρα για την προσωρινή και από κάποια ημερομηνία καθοριζόμενη από την εν λόγω διοίκηση τελωνείων απαγόρευση της προσφυγής στη συνολική εγγύηση για τις πράξεις εξωτερικής κοινοτικής διαμετακόμισης που αφορούν τα εμπορεύματα τα αναφερόμενα στο παράρτημα της παρούσας απόφασης. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία Γερμανίας. Βρυξέλλες, 20 Δεκεμβρίου 1995.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5283
122
2106
4590
913
2520
4314
3156
2200
5017
2734

EuroVoc IDs (Expanded): 5283
122
2106
4590
913
2520
4314
3156
2200
5017
2734

Dataset Source: meu

Split: train